 Osnovna šola Notranjski odred Cerknica

Cesta 4. maja 92

1380 Cerknica

e-poš ta: os.no-cerknica@os-cerknica.si

tel: 01 / 70–50–520

Datum: 20. 05. 2024

Številka: 900-2/2024/5

**ZAPISNIK**

**3. seje Sveta staršev Osnovne šole Notranjski odred Cerknica s podružnicama,**

**ki je bila v ponedeljek, 20. maja 2024 ob 18. uri**

**v jedilnici Osnovne šole Notranjski odred Cerknica**

Prisotnost članov: lista prisotnosti

Prisotnost ostalih vabljenih: lista prisotnosti

DNEVNI RED:

1. Potrditev dnevnega reda in določitev zapisnikarja;
2. Pregled in potrditev zapisnika zadnje seje;
3. Seznanitev z obnovljenim Zakonom o osnovni šoli;
4. Potrditev izbire delovnih zvezkov za leto 2024/2025;
5. Informacije o izvedbi dejavnosti v letu 2024/2025;
6. Razno.

Sejo je vodil predstavnik Sveta staršev Bojan Pivka.

**TOČKA 1: Potrditev dnevnega reda in določitev zapisnikarja**

Dnevni red je bil soglasno sprejet.

Za zapisnikarja seje je bila določena Marija Zabukovec.

**Sklep 1/1**: Svet staršev soglasno potrdi dnevni red tretje redne seje.

**Sklep 2/1**: Svet staršev soglasno potrdi Marijo Zabukovec za zapisnikarja seje.

**TOČKA 2: Pregled in potrditev zapisnika zadnje seje**

Zapisnik 2. redne seje Sveta staršev OŠ Notranjski odred Cerknica s podružnicama, ki je bila 14. marca 2024 je bil sprejet in potrjen.

**Sklep 1/2**: Svet staršev soglasno potrdi zapisnik zadnje redne seje.

**TOČKA 3: Seznanitev z obnovljenim Zakonom o osnovni šoli**

Ravnateljica Ines Ožbolt predstavi pomembnejše spremembe Zakona o osnovnih šolah, ki bo začel veljati s 1. 9. 2024.

Z novim šolskim letom bo angleščina v prvem razredu obvezen predmet.

Nacionalno preverjanje znanja se bo, poleg 6. in 9. razreda, izvajalo tudi v 3. razredu. Zakon predvideva, da bo uspeh na nacionalnem preverjanju znanja pomemben za vpis v srednjo šolo, vendar je potrebno še počakati na spremembo zakona o srednjih šolah, kjer bodo določeni vpisni pogoji. Tujci opravljajo nacionalno preverjanje znanja prostovoljno, razen v 9. razredu.

Obnovljeni zakon določa, da bo potrebno učencem, ki se šolajo na domu, opraviti izpite pri vseh predmetih.

Z obnovljenim zakonom se uvede koncept razširjenega programa, ki se izvaja po koncu pouka. V naslednjem šolskem letu se bo ta izvajal le v šolah, ki so bile pilotno vključene v izvajanje razširjenega programa, ostale šole se vključujejo postopno. S 1. 9. 2024 bo OŠ Notranjski odred dobila informacijo, kdaj se vključi v razširjeni program. V razširjenem programu se bodo izvajale aktivnosti, zato bo mogoč odhod iz šole po zaključku aktivnosti, na katere je otrok prijavljen.

Jutranje varstvo je šola dolžna zagotavljati samo v 1. razredu, vendar je šola, s finančno pomočjo Občine Cerknica, zagotovila dodatna sredstva za izvajanje jutranjega varstva v naslednjem šolskem tudi v 2. in 3. razredu.

**TOČKA 4: Potrditev izbire delovnih zvezkov za leto 2024/2025**

Večjih sprememb med leti v izbiri delovnih zneskov ni, cene nekoliko nihajo

**Sklep 1/4:** Svet staršev soglasno potrdi izbiro delovnih zvezkov za šolsko leto 2024/2025.

**TOČKA 5: Informacije o izvedbi dejavnosti v letu 2024/2025**

Ravnateljica predstavi na katere CŠOD so se prijavili po posameznih razredih. S spremembo Zakona o OŠ se spremeni tudi financiranje, zato šola poizkuša dobiti sredstva drugje, se bo pa finančni vložek staršev najverjetneje povečal. Ministrstvo za šolstvo krije šolo v naravi samo za eno generacijo, ostalih ne več.

**TOČKA 6: Razno**

**Vprašanja iz razredov**:

Predstavniki sveta staršev 2. razreda povprašajo o možnostih zmanjšanja števila oddelkov v prihajajočem šolskem letu (iz 3 oddelkov na 2). Ravnateljica razloži, da se bo to najverjetneje zgodilo zaradi izpisa učencev tekom tega šolskega leta, zato najverjetneje ne bodo dosegali minimalnih normativov za oblikovanje treh oddelkov v tej generaciji.

**Sklep 1/6:**

Na nivoju celotne šole bodo v prihodnjem letu trije oddelki manj kot letos. Oddelki v Begunjah in Grahovem se številčno ne bodo spreminjali.

**Zaračunavanje nadomestila zaradi neuporabe čipov za prehrano**:

Na šolo je bilo s strani staršev naslovljeno vprašanje glede upravičenosti zaračunavanja nadomestila v primeru neuporabe čipa za prehrano. Ravnateljica je pridobila mnenje odvetniške pisarne in ga predstavila: »Za zaračunavanje nadomestila za dodatne administrativne stroške ima šola pravno podlago v 197. členu Obligacijskega zakonika, ki določa, da kdor za nekoga drugega kaj potroši ali zanj stori kaj drugega, kar bi bil ta po zakonu dolžan storiti, ima pravico od njega terjati povračilo.«

**Sklep 2/6:**

Iz tega razumemo, da ima šola pravico zaračunavati nadomestilo za neuporabo čipa za prehrano.

Seja se je zaključila ob 18.45 uri.

Marija Zabukovec Bojan Pivka

zapisnikar predsednik Sveta staršev